
ΔΕΛΤΙΟ ΤΥΠΟΥ

Φαρμακεύτρια






του Θεόκριτου
Από Μηχανής Θέατρο - Κάθε Τετάρτη στις 7:00 μ.μ.

Έναρξη παραστάσεων 17 Φεβρουαρίου

ΕΙΣΑΓΩΓΙΚΟ ΣΗΜΕΙΩΜΑ - ΠΕΡΙΛΗΨΗ ΤΟΥ ΕΡΓΟΥ

Η ΦΑΡΜΑΚΕΥΤΡΙΑ είναι μια ξεχωριστή θεατρική εμπειρία, μια σκηνική ιεροτελεστία, ένα τελετουργικό με μαγγανείες, μαγικά βοτάνια, εκλεκτούς βακχικούς -και όχι μόνο- ήχους, που κινείται σε psysical theater προσεγγίσεις. Το κοινό γίνεται κοινωνός μιας ζωντανής τελετής αρχαιοτραγωδιακής μαγείας!

Η Βάσια Βασιλείου παραληρεί και εκστασιάζεται επί σκηνής και μέσα από κινησιολογικά μοτίβα επιχειρεί να μετουσιωθεί στη θεοκρίτεια Σιμαίθα και το αρχέτυπο θηλυκό, την αιώνια Γυναίκα ως ερωμένη (Σελάνα) - μάγισσα (Εκάτη) - θεά (Άρτεμις), αφού ο εραστής της Δέλφης την έχει εγκαταλείψει για κάποια άλλη.

Το Δωρικό θέατρο ή Αρχαίος Ελληνικός Μίμος είναι από τα λιγότερο γνωστά είδη αρχαίου δράματος. Για πρώτη φορά στη σύγχρονη ιστορία του Θεάτρου παγκοσμίως επιχειρείται να αναπαρασταθεί επί σκηνής ο Αρχαίος Ελληνικός Μίμος. Το κεντρικό στοιχείο που αφήνεται να διαφανεί σε αυτό το έργο του Θεόκριτου είναι ότι η μαγεία αποτελεί αποκλειστική πηγή ψυχολογικής δύναμης για την ευάλωτη θέση της γυναίκας του αρχαίου κόσμου απέναντι στην ανδρική εξουσία, παρόμοια όπως στην ευριπίδεια ιστορία της Μήδειας...

Η Θεατρική παράσταση θα παρουσιάζεται κάθε Τετάρτη στις 7 το απόγευμα, από τις 17 Φεβρουαρίου ως τις 9 Μαρτίου στο Από Μηχανής Θέατρο (Ακαδήμου 13, Κεραμεικός, τηλ. 2105237297).

Τηλ. κρατήσεων: 2121050020, www.viva.gr
Τιμές Εισιτηρίων: 10 ευρώ (γενική είσοδος), 8 ευρώ (πολύτεκνοι, φοιτητές, άνεργοι, ανάπηροι, ηλικιωμένοι, ομαδικά)
ΣΥΝΤΕΛΕΣΤΕΣ
Σκηνοθεσία: Βάσια Βασιλείου

Βοηθός σκηνοθέτη: Γιάννης Τσούκας

Έρευνα & επεξεργασία κειμένου: Χρυσή Γιάντσιου Watrinett

Πρωτότυπη Μουσική: Φίλιππος Περιστέρης

Κατασκευή Μάσκας & Σκηνικών Αντικειμένων: Δημήτρης Λαπούσης

Κατασκευή ίυγκας: Nικόλαος Brass

Mακιγιάζ: Ελισάβετ Πέτρου

Φωτογραφία: Ελλη Σασσαγιάννη

Επί σκηνής

Σιμαίθα: Βάσια Βασιλείου

Δέλφης: Γρηγόρης Βαλτινός (ακούγεται ηχογραφημένη φωνή - μνήμη)

